[{"text_idx": "#000000", "text": "Zer dira Ondarearen Europako Jardunaldiak?"}, {"text_idx": "#000002", "text": "Ate irekien jardunaldiak hauetan hauetan, salbuespenez eta egun jakin batzuetan soilik , jendeak bere ondare eta historiarekin lotutako baliabide ugari ezagutzeko aukera du."}, {"text_idx": "#000003", "text": "Urrian, Europa osatzen duten herri eta eskualdeek beren ondarea partekatzen dute, gai komun baten pean."}, {"text_idx": "#000004", "text": "2021eko esparru-gaia: Ondare Irisgarria eta Inklusiboa"}, {"text_idx": "#000006", "text": "Zer jarduera egingo dira aurten Ondarearen Europako Jardunaldiak direla eta? Kontsultatu eta deskargatu lurralde bakoitzeko jarduera-gida."}, {"text_idx": "#000007", "text": "Urtero, Urrian, kultur ekitaldi ugari egiten dira Ondarearen Europako Jardunaldien babespean, Europa osatzen duten eskualdeen arkitekturari, adierazpen artistikoei, tradizioei eta askotariko trebetasunei balioa emateko, herritarrak harmonian batzeko helburuarekin, haien kultura- eta hizkuntza-desberdintasunak alde batera utzita."}, {"text_idx": "#000009", "text": "Urtero, jarduera horiek Europan adostutako gai berezi baten ingurukoak dira, eta jardunaldietan parte hartzen duten lurralde bakoitzean aplikatzen dira. Oraingo honetan, aukeratutako gaia ondare irisgarria eta inklusiboa izan da."}, {"text_idx": "#000010", "text": "Europako herritarrak Europako kultura-aberastasunaz sentsibilizatzea."}, {"text_idx": "#000011", "text": "Europako kulturen mosaiko aberatsaren estimazioa sustatuko duen giroa sortzea."}, {"text_idx": "#000012", "text": "Arrazakeriari eta xenofobiari aurre egitea eta Europan eta muga nazionaletatik haratago tolerantzia handiagoa sustatzea."}, {"text_idx": "#000013", "text": "Jendeari eta agintari politikoei kultura ondarea mehatxu berrietatik babesteko beharraren berri ematea."}, {"text_idx": "#000014", "text": "Europa aurre egin beharreko erronka sozial, politiko eta ekonomikoei erantzutera gonbidatzea."}, {"text_idx": "#000015", "text": "Zer jarduera mota egiten dira?"}, {"text_idx": "#000016", "text": "Ondarearen Europako Jardunaldietan aurki dezakezunaren adibide batzuk baino ez dira."}, {"text_idx": "#000017", "text": "Zer gustatzen zaizu gehien? Ziur eskain diezazukegula! Kontsultatu lurralde bakoitzerako antolatutako jarduera guztiak, eta ez ezazu galdu jaso dugun eta, guztion artean, eraikitzen jarraitzen dugun ondare honetaz gozatzeko eta partekatzeko aukera paregabe hau."}, {"text_idx": "#000018", "text": "Udalak, erakunde ofizialak, kultura- eta gizarte-elkarteak eta, orobat, partikularrak. Beren ezagutza partekatu eta jardueraren bat antolatzen lagundu nahi duten pertsona guztiak gonbidatuta daude beren proposamenak bidaltzera. Jarri harremanetan lurralde bakoitzarekin edo deskargatu partaidetza-gida."}, {"text_idx": "#000019", "text": "Gure kultura ondarea balioestea eta ezagutaraztea"}, {"text_idx": "#000021", "text": "\"Kultura ondarea da gure jakintza kolektiboa, gure herriaren funtsa, arima...\u201d"}, {"text_idx": "#000022", "text": "\"Kulturarekin zerikusia duen guztia erresonantzia, zabaltasun kontua da...\""}, {"text_idx": "#000023", "text": "\"Nire ustez, funtsezkoa da ingurua ezagutzea, gure arbasoek egin dituzten lanak ezagutzea eta gaur egun gozatu ahal izatea\"."}, {"text_idx": "#000024", "text": "\"Euskaldunok oso antzinako ondarea izateko zortea dugu. Gure gurasoek, gure aitona-amonek, gauza asko transmititu dizkigute, eta ohitura horiek guztiak atzetik datozenei pasatu behar dizkiegu\"."}, {"text_idx": "#000025", "text": "Euskadiko panorama sozial eta kulturaleko pertsona garrantzitsuek ondare eta kulturari buruzko ikuspegia partekatzen dute atal honetatik eskura ditzakezun bideo batzuetan."}, {"text_idx": "#000026", "text": "\u00abGuztion ondarea, denok parte\u00bb lelopean, Ondarearen Europako Jardunaldiek, aurten, inoiz baino gehiago, gure ondarea ezagutzeko eta herritarrei helarazteko gonbita egin dute, gure esku utzitako herentziaren zabalkundean inklusiboak izanda."}, {"text_idx": "#000027", "text": "Inklusibitateak, ondarearen ikuspegitik, tradizionalki bazterrean egon diren gizarte-taldeak jartzen ditu eztabaidaren muinean, nahiz eta gure kultura-herentzia gure dibertsitateen batasunaren proiekzio zuzena den: kulturala, funtzionala, erlijiosoa, afektibo-sexuala edo belaunaldikoa, besteak beste."}, {"text_idx": "#000029", "text": "Ondareak gaitasun handia du pertsonak beren historiaren eta interes partekatuen inguruan elkartzeko. Ondarearen Europako Jardunaldiek ehunka mila lagun bildu dituzte, Europako txokorik inspiratzaileenez gozatzeko aukera izan dutenak."}, {"text_idx": "#000030", "text": "Hala ere, aniztasunari eta gutxiengoen inklusioari dagokionez gabeziak egon dira. Horregatik, hemendik aurrera, ahalik eta jende gehien biltzea da helburua."}, {"text_idx": "#000031", "text": "250 jarduera baino gehiagorekin, ziur zure gustuko jardueraren bat aurkituko duzula."}, {"text_idx": "#000033", "text": "Proposamen bat izango dugu zuretzat, ziur!"}, {"text_idx": "#000035", "text": "Aurtengo jardunaldiak bukatu dira dagoeneko"}, {"text_idx": "#000036", "text": "Datorren udazkenean ikusiko gara. Mila esker zuen parte hartzeagatik!"}, {"text_idx": "#000037", "text": "Deskargatu lurralde bakoitzean programatutako jarduera-programa"}, {"text_idx": "#000039", "text": "Ekitaldi bakoitza baino egun batzuk lehenago, gure Facebook eta Instagramkontuetan argitaratuko dira."}, {"text_idx": "#000040", "text": "Era berean, antolaketa-arrazoiengatik gerta litekeen azken orduko edozein aldaketa kontsultatzeko modurik onena da, hala nola atzerapenak, programaren aldaketak, ordutegien aldaketak, sartzeko baldintzak, etab."}, {"text_idx": "#000042", "text": "Aztertu zure mugikorrean eguneroko jarduera-programa."}, {"text_idx": "#000043", "text": "COVID 19aren eragina dela eta, antolatutako zenbait ekintzek aldaketak izan ditzakete, edo baita bertan behera utzi ere."}, {"text_idx": "#000044", "text": "Sar zaitez Facebook-eko gure perfilean jarduera bakoitzari buruzko azken orduko informazioa ezagutzeko."}, {"text_idx": "#000045", "text": "Benetan sentitzen dugu sortutako eragozpena. Gogorarazi nahi dugu jarduera bakoitzaren antolaketaren lehentasun nagusia parte-hartzaileen segurtasuna uneoro bermatzea dela, kutsatzeko aukerak minimizatuz."}, {"text_idx": "#000046", "text": "Ondarearen Europako Jardunaldiak kontinente osoan gehien egiten den kultur ekitaldi parte-hartzailea da. 20 milioi bisitari urtean, Europako Kultur Konbentzioa osatzen duten 47 herrialdeetako bakoitzean, aktiboki parte hartzen dute egungo eta etorkizuneko belaunaldientzako ondare komuna babesten eta balioesten."}, {"text_idx": "#000047", "text": "Ospakizun-egunetan Euskaditik kanpo bazaude, Europarrok partekatzen dugun kultura ondarea ezagutzeko edozein bisita eta jardueratan parte hartu ahal izango duzu."}, {"text_idx": "#000048", "text": "Esteka honen bidez, kontinente osoko jardueren gida osoa eskura dezakezu."}, {"text_idx": "#000049", "text": "Jarrai itzazu une oro dagozkien erakundeek eta erakunde eskudunek ezarritako edukiera, pertsonen arteko distantzia eta babes-sistemak erabiltzeko gomendioei."}, {"text_idx": "#000050", "text": "Jarduera asko landa-bide eta bidexketan egiten direnez, oinetako eta arropa erosoak janztea komeni da. Euria egiten badu, kontuan hartu euritakoa eta kapusaia beharrezkoak izango direla."}, {"text_idx": "#000051", "text": "Planifikazio on batek ahalik eta ekintza gehienetan parte hartzeko aukera emango dizu. Gogoratu askotan aldez aurretik hitzordua eskatu behar dela, bisitetan parte hartzeko."}, {"text_idx": "#000052", "text": "Puntuala izan eta abiapuntura iristeko bidea aldez aurretik aztertu. Bisitan zehar ez distraitu gainerako parte-hartzaileak eta gidariaren jarraibideak segi."}, {"text_idx": "#000053", "text": "Hautatutako jarduerari lotutako telefono-zenbakiarekin harremanetan jarri behar da xehetasun guztiak baieztatzeko eta azken orduko aldaketarik ez dagoela egiaztatzeko."}, {"text_idx": "#000054", "text": "Bukatzerakoan, ez izan zalantzarik zure jarduera zuzentzen duen pertsonarekin zure ikuspuntua komentatzeko. Asebetetze-inkestak topatu ezkero hartu minutu batzuk horiek betetzeko."}]